bluuebunny/crossref_metadata_2025 huggingface dataset:
Essays on political business cycles and institutions
Authors: Λογοθέτης Βασίλειος
Published: August 2021

Ο σκοπός της παρούσας διατριβής είναι το να συνεισφέρει στην εμπειρική έρευνα γύρω από την αλληλεπίδραση οικονομίας και πολιτικής. Η σημασία της οικονομίας στην απόφαση των ψηφοφόρων έχει αναγνωρισθεί ότι αποτελεί έναν παράγονται που δύναται να έχει διαστρεβλωτική ισχύ στην συμπεριφορά των κυβερνώντων πριν τις εκλογές καθώς παρέχει το κίνητρο της επιλογής μέτρων πολιτικής που στοχεύουν στην πρόσκαιρη βελτίωση της οικονομική κατάστασης τμήματος του εκλογικού σώματος έτσι ώστε να βελτιστοποιηθούν οι πιθανότητες επανεκλογής. Μια σειρά εμπειρικών μελετών έχει επιβεβαίωση την ύπαρξης τέτοιων πολιτικό-οικονομικών κύκλων στα δημόσια οικονομικά. Το ερώτημα που προκύπτει είναι το κατά πόσο αν υπάρχουν και άλλα εργαλεία, πέρα από την δημοσιονομική πολιτική, που μπορεί να χρησιμοποιηθούν από πλευράς κυβερνώντων για την ενίσχυση των προοπτικών επανεκλογής τους. Χρησιμοποιώντας οικονομετρικά εργαλεία στη περιοχή των στοιχείων πάνελ στο πλαίσιο τόσο δυναμικών όσο και μη γραμμικών υποδειγμάτων μελετούμε της ύπαρξη έτερων πεδίων πολιτικής που μπορούν να χρησιμοποιηθούν για αυτό το σκοπό. Σημαντική έμφαση δίνεται στο πως επιδρά το θεσμικό πλαίσιο κάθε χώρας τόσο στην εμφάνιση τέτοιων πολιτικό-οικονομιών κύκλων όσο και στο σχετικό τους μέγεθος. Πιο συγκεκριμένα, μελετούμε την ύπαρξη κύκλων, που μπορούν να αναχθούν στην συμπεριφορά των κυβερνώντων πριν τις εκλογές, στο επίπεδο ρύθμισης της αγοράς προϊόντων και στον βαθμό με τον οποίο το κράτος παρεμβαίνει στην οικονομία μέσω της παρουσίας του στο ιδιοκτησιακό καθεστώς επιχειρήσεων καθώς οι όποιες αποφάσεις σχετικά με αυτούς του δύο τομείς μπορούν να δημιουργήσουν ή να διατηρήσουν προσόδους για συγκεκριμένα τμήματα του εκλογικού σώματος κάτι που τους καθιστά πιθανά εργαλεία παρέμβασης πριν της εκλογές. Επιπροσθέτως για τον εντοπισμό ακόμα ευρύτερων τομέων παρέμβασης μελετούμε σειρά άλλων δεικτών που αντανακλούν τις ευρύτερες θεσμικές και νομικές προβλέψεις που είναι σε ισχύ για μια οικονομία. Τέλος, μελετούμε την ύπαρξη πολιτικό-οικονομικών κύκλων στα δημοσία οικονομικά και την απασχόληση στο επίπεδο των τοπικών κυβερνήσεων ερευνώντας το παράδειγμα των Ελληνικών δήμων. Τα συμπεράσματα μας στοιχειοθετούν της ύπαρξη προεκλογικών παρεμβάσεων με στόχο την βελτίωση των πιθανοτήτων επανεκλογής στους προαναφερθέντες τομείς της οικονομίας ενώ εντοπίζουμε σειρά θεσμικών παραγόντων που επηρεάζουν τόσο την ύπαρξη κύκλων όσο και τις διαφορές στο μέγεθος που παρατηρούμε ανάμεσα σε χώρες με διαφορετικό επίπεδο ανάπτυξης και θεσμικής ωριμότητάς. Αναφορικά με τα δημοσία οικονομικά και την απασχόληση στους Ελληνικούς δήμους τα αποτελέσματα μας επίσης επιβεβαιώνουν την υπόθεση της ύπαρξης πολιτικό-οικονομικών κύκλων.
Η επίδραση της μελατονίνης στην εισαγωγή της αναισθησίας με σεβοφλουράνιο καθώς και η επίδρασή της στο βάθος της αναισθησίας διεγχειρητικά
Authors: Ευαγγελίδης Πασχάλης
Published: August 2021

H εξωγενής χορήγηση μελατονίνης έχει κατασταλτική καιυπνωτική δράση. Η παρούσα τυχαιοποιημένη μελέτη, διερευνά το αποτέλεσμα τηςπρονάρκωσης με μελατονίνη κατά την εισαγωγή στην αναισθησία με σεβοφλουράνιο
Literary journalism and translation as dynamics in the recontextualization of traveling fiction
Authors: Έκερ Ροδιτάκης Αρζού
Published: August 2021

ΠερίληψηΑυτή η διατριβή διερευνά τους τρόπους με τους οποίους Ορχάν Παμούκ και τα μυθιστορήματά του προ-Νόμπελ σε αγγλική μετάφραση ήταν επανασυγκειμενοποίημενα, σε μετάφραση και δημοσιογραφικό λόγο στο Ηνωμένο Βασίλειο και τις ΗΠΑ, δύο μεγάλα κέντρα του αγγλόφωνου λογοτεχνικού κόσμου. Οι αγγλικές μεταφράσεις των βιβλίων του Παμούκ και η υποδοχή τους, όπως παρουσιάζονται στις αξιολογήσεις ή άλλα δημοσιογραφικά άρθρα είναι αναμφισβήτητα δύο σημαντικοί παράγοντες για τον ορισμό του Ορχάν Παμούκ ως συγγραφέα παγκόσμιας λογοτεχνίας. Ως εκ τούτου, οι αναλύσεις στην παρούσα μελέτη εστιάζονται στις ίδιες τις μεταφράσεις και τα δημοσιογραφικά κείμενα, με σχόλια, συνεντεύξεις και άρθρα ειδήσεων σχετικά με Παμούκ, τα οποία αποτελούν το αντικείμενο των συζητήσεων γύρω από τα μυθιστορήματα του Παμούκ, διαμορφώνοντας και εκπροσωπώντας την αποδοχή τους στις κουλτούρες τις οποίες μεταφράστηκαν.Το σώμα της παρούσας μελέτης περιλαμβάνει τα προ-Νόμπελ μυθιστορήματα του Παμούκ, δηλαδή Τhe White Castle (1990), The Black Book (1994 και 2006), The New Life (1997), My Name Is Red (2001) και Snow (2004). Μεταξύ αυτών, The Black Book στις δύο μεταφράσεις του, και το Snow, το τελευταίο μυθιστόρημα του Παμούκ που δημοσιεύθηκε στην αγγλική μετάφραση πριν κερδίσει το βραβείο Νόμπελ το 2006, υποβάλλονται σε συγκριτική ανάλυση του κειμένου, ως δύο μελέτες. Οι αναλύσεις των δημοσιογραφικών κειμένων αποκαλύπτουν ότι η (εκ νέου) παρουσίαση, ως εκ τούτου, η αποδοχή, από τα μυθιστορήματα του Παμούκ σε μεγάλο βαθμό με την ένδειξη "μετωνυμικά" (Tymoczko 1999), με τη δυναμική εκπροσώπηση των λογοτεχνικών μεταφράσεων να θέτει υποψηφιότητα για τις κοινωνικό-πολιτιστικές, πολιτικές και ιστορικές πραγματικότητες πηγαίας κουλούρας. Από αυτή την άποψη, τα μυθιστορήματα του Παμούκ συνδέονται, με τη συντριπτική πλειοψηφία αυτών των κειμένων, σε μια ευρύτερη συζήτηση σχετικά με την ταυτότητα της Τουρκίας και την κατάσταση στην παγκόσμια πολιτική και την αντιλαμβάνονται ως το «μουσουλμανικό κόσμο", που περιγράφεται κυρίως ως προς την ιδέα της "σύγκρουση των πολιτισμών". Ως εκ τούτου, τα μυθιστορήματα παρουσιάζονται ως να παρέχουν γνώσεις σχετικά με την ιστορία, την πολιτική και την πολιτιστική ταυτότητα της χώρας. Η επιρροή του Ορχάν Παμούκ για αυτή την αποδοχή καταδείχθηκε επίσης από την ανάλυση των συνεντεύξεων και άρθρων του.Συνολικά, εστιάζοντας σε μια σημαντική περίοδο στην καριέρα του Ορχάν Παμούκ, από τη δημοσίευση του πρώτου μυθιστορήματος του σε αγγλική μετάφραση το 1990 μέχρι το βραβείο Νόμπελ το 2006, η μελέτη αποκαλύπτει στο σύνολό της τη δυναμική και τους ρόλους που διαδραματίζουν οι φορείς του λογοτεχνικού κόσμου χώρο για την εδραίωση του Ορχάν Παμούκ ως μέλος αυτού του χώρου.
Ρύθμιση της έκφρασης του IRES (εσωτερική θέση πρόσβασης του ριβοσώματος) του ιού της ηπατίτιδας C
Authors: Καραμιχάλη Ειρήνη
Published: August 2021

H λοίμωξη που προκαλείται απο τον ιό της ηπατίτιδας C HCV είναι μείζον πρόβλημα για την δημόσια υγεία όπως επίσης και η κύρια αιτία της χρόνιας ηπατικής νόσου και ηπατοκυτταρικού καρκινώματος, με περίπου 180 εκατομμύρια μολυσμένα άτομα σε όλο τον κόσμο. Ο HCV είναι ένας RNA ιός θετικής πολικότητας που ανήκει στο γένος Hepacivirus της οικογένειας των Flaviviridae. Έξι γονότυποι ( 1-6 ) είναι γνωστοί, καθένας από τους οποίους μπορεί να υποδιαιρεθεί περαιτέρω σε αρκετές υποτύπους. Το γονιδίωμα του HCV αποτελείται από ένα μεγάλο ανοικτό πλαίσιο ανάγνωσης (ORF), πλαισιωμένο από ιδιαίτερα δομημένες 5 'και 3' αμετάφραστες περιοχές (UTRs). Και οι δύο περιοχές UTRs είναι συντηρημένες και έχουν τον έλεγχο της ιογενούς μετάφρασης και αναπαραγωγής. Το 5' UTR του HCV περιέχει μια περιοχή IRES απο την οποία γινεται η έναρξη της cap ανεξάρτητης μετάφρασης του ιικού RNA. Η HCV IRES εξαρτώμενη μετάφραση του ORF παράγει μια ενιαία πρόδρομη πολυπρωτεΐνη που μεσω μετα-μεταφραστικής τροποποίησης από κυτταρικές και ιικές πρωτεάσες, οδηγεί στην ωρίμανση δομικών και μη δομικών πρωτεϊνών. Αρκετές μελέτες έχουν δείξει ότι διαφορετικές κυτταρικές ή ιικές πρωτεΐνες μπορούν να ρυθμίσουν την ενεργότητα του HCV IRES . Στόχος της παρούσας μελέτης ήταν η κατανόηση της ρύθμισης της HCV IRES εξαρτώμενης μετάφρασης. Πρώτον, προσπαθήσαμε να ορίσουμε το ρόλο των ιικών πρωτεϊνών στην HCV IRES εξαρτώμενη μετάφραση που παραμένει αμφιλεγόμενος. Σαφώς, οι μελέτες μας έδειξαν ότι η HCV NS5A ρυθμίζει αρνητικά την ενεργότητα του IRES με κύτταρο-εξαρτώμενο τρόπο. Επιπρόσθετα, υπάρχουν ισχυρές ενδείξεις ότι η ενεργοποιημένη PKR ρυθμίζει θετικά την ενεργότητα του IRES ενώ η καταστολή της έκφρασης της ενδογενούς PKR έχει το αντίθετο αποτέλεσμα. Επιπλέον, καταλήξαμε στο συμπέρασμα ότι η NS5A μεσολαβεί ανασταλτικά στην IRES-εξαρτώμενη μετάφραση και συνδέεται με την αδρανοποίηση της PKR. Τέλος στην παρούσα εργασία ερευνήσαμε τη ρύθμιση της ενεργότητας του HCV IRES σε συνθήκες χαμηλού οξυγόνου, δεδομένου ότι υποξικές περιοχές εντοπίζονται στον ηπατοκυτταρικό καρκίνο (HCC) και συνδέονται με την ύπαρξη ενός εναλλακτικού προφίλ κυτταρικής μετάφρασης Τα αποτελέσματά μας δείχνουν ότι η HCV IRES-εξαρτώμενη μετάφραση ρυθμίζεται αρνητικά σε υποξικές συνθήκες και μάλιστα με κύτταρο-εξαρτώμενο τρόπο.
Semantic and pragmatic aspects of lexicography
Authors: Πατσαλά Πασχαλία
Published: August 2021

The purpose of the present thesis is a lexicographical account of Concessive Connectives, based on a combination of semantic, syntactic and pragmatic factors involved in their use, and consequently, in their interpretation. The scope of my analysis is restricted to Modern Greek concessive markers—analyzing extensively two of them: an ke (αν και) and ke na (και να). For the purposes of the present study, I have emphasised on connectives referred to in Grammars of the Modern Greek Language, delimiting at the same time the study to those concessive connectives that introduce subordinate clauses with an adverbial function in written discourse. Data for the present quantitative and qualitative study constitute approximately 300 bi-clausal concessive constructions in the Modern Greek language, drawn from written discourse from the Hellenic National Corpus (HNC)—a corpus of written Modern Greek texts compiled by the Institute for Language and Speech Processing. In the present thesis, I explore extensively the syntax and semantics of the above two concessive connectives in Modern Greek, namely of an ke (αν και) and ke na (και να), with respect also to their discourse function. However, I should clarify that pragmatic considerations are treated in this study neither as a starting point nor as an objective, but rather as integrated into a comprehensive linguistic treatment of a specific type of lexical units, namely connectives.Moreover, it is suggested that the tools used in my thesis may be applied to other apparently heterogeneous linguistic phenomena, since the framework applied allows generalisability. The framework I propose enables both lexicographers and dictionary users to view function words as active units in real discourse structures, rather than as mere lexical items of a static nature limited to a description of their role in potential utterances. At the same time, the aim of the present research is to produce some general statements based on observations about Modern Greek connectives and the structures they appear in, which can apply to the whole class of conjunctions, rather than merely to individual instances of the class of conjunctions. The current doctoral thesis aspires to have contributed to the field of linguistic and lexicographical knowledge in a number of ways. Firstly, it aims to add greatly to the examination and analysis of connectives as a language component in its own right. Secondly, it attempts to promote the methodology used in the field of lexicography towards meaning and/or function description through corpus investigation of language variation; and thirdly, it proposes a lexicographically plausible account of connectives that draws heavily on the theoretical model of Construction Grammar, where the author focuses on the rich linguistic insights offered by exploiting this approach for lexicographical purposes.
Studies of factors effecting an improvement of seed production and seed quality in okra, seed hardness and methods of overcoming this problem
Authors: Mohammadikenarmereki Ghadir
Published: August 2021

Η μπάμια (Abelmoschus esculentus L.) αποτελεί σημαντική λαχανοκομική καλλιέργεια των τροπικών και υποτροπικών περιοχών στην Ελλάδα και χρησιμοποιούνται σχεδόν αποκλειστικά σπόροι εγχώριων ποικιλιών. Τα πειράματα διεξήχθησαν στο Αγρόκτημα του Πανεπιστημίου Θεσσαλίας, στην Ελλάδα κατά τη διάρκεια της καλλιεργητικής περιόδου του 2011 και του 2012. Επίσης, από το 2010 μέχρι το 2013 διεξήχθησαν πολλά πειράματα που αφορούσαν εκτιμήσεις και μετρήσεις της ποιότητας των σπόρων (όπως αποθήκευση σπόρων, σκαριφικάρισμα με οξύ και Priminig “Ωσμωβελτίωση”), στο Εργαστήριο Γενετικής και Βελτίωσης των Φυτών. Ο στόχος αυτής της μελέτης ήταν να αξιολογήσει τους παράγοντες που θα μπορούσαν να επηρεάσουν την απόδοση και την ποιότητα των σπόρων των τεσσάρων ποικιλιών μπάμιας «Μπογιατίου», «Βελούδο», «Clemson» και «Πυλαίας». Σε όλα τα πειράματα καταγράφηκαν τα ακόλουθα στοιχεία:- Μέση βλαστικότητα των σπόρων- Ολικός σχηματισμός ανθέων ανά φυτό- Αριθμός λοβών ανά φυτό- Μήκος λοβού- Διάμετρος λοβού- Μέσος αριθμός σπόρων ανά λοβό- Βάρος 100 σπόρων- Ύψος του φυτού- Βάρος 100 σπόρων- προσδιορισμός της ποιότητας των σπορών που εξήχθησαν από το λοβό είτεαμέσως μετά τη συγκομιδή είτε μετά την αποθήκευση των λοβών για 15 ημέρες σε θερμοκρασία δωματίου- Απόδοση σε σπόρουςΩς εκ τούτου, οι στόχοι της παρούσας εργασίας ήταν να γίνουν κατανοητοί οι παράγοντες που επηρεάζουν την παραγωγή σπόρων στη μπάμια, την ποιότητα των σπόρων ιδιαίτερα την σκληρότητά τους και τις μεθόδους βελτίωσής της. Σε αυτή τη μελέτη, πραγματοποιήθηκαν οκτώ πειράματα στον αγρό και οι ερευνητικές εργασίες χωρίζονται στις ακόλουθες ενότητες:Μελέτη της επίδρασης των:1. Εποχή σποράς (κεφάλαια 2, 3 και 7).2. Τρία διαφορετικά επίπεδα αζωτούχου λιπάσματος (Ν) στα 150, 300 και 450 mg L-1 (κεφάλαια 2, 3 και 7).3. Διαφορετικοί χρόνοι συγκομιδής, 30, 35, 40 50 ημέρες μετά την ανθοφορία (κεφάλαια 3, 4, 5, 7 και 8).4. Συγκομιδή λοβών χωριστά από τρία μέρη των φυτών δηλαδή από χαμηλότερα, μεσαία και υψηλότερα τμήματα των φυτών (κεφάλαια 3, 4, 5).5. Ιχνοστοιχεία (κεφάλαιο 4).6. Γιβεριλλικό οξύ (κεφάλαιο 5).7. CCC (κεφάλαιο 8).8. Φορτίο καρπών (κεφάλαιο 6).
Forecasting urban sprawl in Dhaka city of Bangladesh
Authors: Πραμανίκ Μονζούρε Αλάμ
Published: August 2021

Η Ντάκα, η πρωτεύουσα του Μπαγκλαντές, αναμένεται να είναι μία από τις πέντε μεγαλύτερες πόλεις του κόσμου ως το 2020 σε πληθυσμό. Η ραγδαία αστική ανάπτυξη που βιώνει η πόλη τις τελευταίες δεκαετίες είναι από τις υψηλότερες στον κόσμο. Η αστική επέκταση της Ντάκα ήταν αργή στη δεκαετία του 1950, αλλά ισχυρή ανάπτυξη ακολούθησε την ανεξαρτησία του Μπαγκλαντές το 1971. Για να κατανοήσουμε τη δυναμική της ανάπτυξης της Ντάκα και να προβλέψουμε τη μελλοντική επέκτασή της μέχρι το έτος 2030, χρησιμοποιήθηκε το αυτοματοποιημένο μοντέλο πρόβλεψης SLEUTH (Slope, Land use, Exclusion, Urban extension, Transportation and Ηill shade), αξιοποιώντας παράλληλα δορυφορικές εικόνες από το 1989 έως το 2014. Τα αποτελέσματα του μοντέλου μπορούν να συνοψιστούν ως εξής: (α) περίπου ένα επιπλέον 20% της μητροπολιτικής περιοχής θα μετατραπεί σε δομημένη περιοχή έως το 2030 και (β) η επέκταση θα λάβει χώρα σε βόρεια και βόρειο-δυτική κατεύθυνση. Τα εν λόγω αποτελέσματα, όπως αποδεικνύονται στην παρούσα έρευνα, θα αποτελέσουν χρήσιμη πληροφορία για τους πολεοδόμους και τους διαφόρους φορείς λήψης αποφάσεων που σχετίζονται με το μελλοντικό σχεδιασμό της Ντάκα.
Η εκτίμηση της επανεκπαίδευσης των μυών του πυελικού εδάφους σε γυναίκες με ακράτεια ούρων απο προσπάθεια
Authors: Γαλάτα Αγγελική
Published: August 2021

Σκοπός της μελέτης ήταν να εκτιμήσουμε ποσοτικά την αποτελεσματικότητα ενός προγράμματος επανεκπαίδευσης των μυών του πυελικού εδάφους (pelvic floor muscle training –PFMT) σε γυναίκες με ακράτεια ούρων (ΑΟ) από προσπάθεια.Μελετήθηκαν 40 γυναίκες με ΑΟ από προσπάθεια, με μέσο όρο ηλικίας 49,9 έτη (SD=6,6 έτη), οι οποίες ακολούθησαν ένα 3μηνο πρόγραμμα με ηλεκτρομυογραφικό biofeedback. Κατά την αρχική αξιολόγηση, καθορίστηκε ο βαθμός ακράτειας τους (βάσει του pad test και του SEAPI συστήματος ταξινόμησης) και η μυϊκή ισχύς (ΜΙ) των PFM. Χρησιμοποιήθηκαν τα ερωτηματολόγια Patient Global Impression of Severity and Improvement, International Consultation on Incontinence Questionnaire -Female Lower Urinary Tract Symptoms (ICIQ-FLUTS) Short/ Long Form/ sex και Incontinence Quality of Life (I-QOL). Καταγράφηκε το ολοκλήρωμα της επιφανειακής ηλεκτρομυογραφικής (ΗΜΓ) δραστηριότητας των PFM (integrated surface electromyogram – i-sEMG) κατά την ηρεμία (1sec) και τη μέγιστη σύσπαση (1 και 4 sec). Η εκτίμηση του θεραπευτικού αποτελέσματος του προγράμματος PFMT έγινε με τη χρήση των παραπάνω κλιμάκων στον 1ο μήνα και την ολοκλήρωση του προγράμματος. Τα έτη σπουδών και η ηλικία βρέθηκαν να σχετίζονται με μεγαλύτερη βελτίωση της κλινικής εικόνας μετά την εφαρμογή ενός προγράμματος PFMT. Βρέθηκε σημαντική συσχέτιση των ερωτηματολογίων ICIQ-FLUTS σε όλες τις μορφές του, με το I-QoL, το pad test και το SEAPI σύστημα ταξινόμησης. Δεν καταγράφηκε στατιστικά σημαντική συσχέτιση της ΜΙ των PFM με το βαθμό της ΑΟ. Το i-sEMG των PFM κατά την ηρεμία (1 sec), βρέθηκε να σχετίζεται με αποφρακτική συμπτωματολογία από το ουροποιητικό και το γαστρεντερικό σύστημα. Το i-sEMG κατά τη μέγιστη σύσπασή τους (4sec) βρέθηκε να σχετίζεται με τη μείωση των επεισοδίων απώλειας ούρων, τη βελτίωση του βαθμού της ΑΟ βάσει του pad test και κατ’ επέκταση με την ποιότητα ζωής των ασθενών, ενώ δεν καταγράφηκε σημαντική συσχέτιση με τη ΜΙ των PFM.
Προσδιορισμός των υδροδυναμικών συνθηκών λειτουργίας των ορθοτόπων νεοκύστεων με κλασική και συνεχή φορητή υδροδυναμική μελέτη
Authors: Μαλιώρης Απόστολος
Published: August 2021

H ουροδυναμική μελέτη της λειτουργίας των ορθότοπων νεοκύστεων αποτελεί αναπόσπαστο μέρος της μετεγχειρητικής παρακολούθησης των ασθενών που υποβάλλονται σε ριζική κυστεκτομή και ορθότοπη εκτροπή ούρων. Σκοπός ήταν ο προσδιορισμός της διαγνωστικής ακρίβειας της συμβατικής και της φορητής ουροδυναμικής καταγραφής στην εκτίμηση της λειτουργίας των ορθότοπων νεοκύστεων. Διερευνήθηκαν 32 άρρενες ασθενείς που υποβλήθηκαν σε ριζική κυστεκτομή, λόγω ουροθηλιακού καρκινώματος και ορθότοπη W νεοκύστη κατά Hautmann με ουρητηροεντερική αναστόμωση κατά Abol Enein-Ghoneim. Οι ασθενείς υποβάλλονταν σε συμβατικό και φορητό ουροδυναμικό έλεγχο, αφού προηγουμένως είχαν συμπληρώσει το ερωτηματολόγιο ακράτειας ICIQ και τα αντίστοιχα διερεύνησης ποιότητας ζωής-κατάθλιψης SF-36, FACT-G-VCI, BECK BDI. Η ερμηνεία και η ανάλυση των παραμέτρων βασίστηκε σε κατευθυντήριες οδηγίες της ICS (International Continence Society), ενώ η στατιστική επεξεργασία πραγματοποιήθηκε με το στατιστικό πρόγραμμα SPSS 20.0. Η μέση τιμή ενδοκυστικής πίεσης στη μέγιστη χωρητικότητα υπολογίστηκε με τη σταθερή ουροδυναμική 53,7 ±17,5 cmH2O και η μέση τιμή της μέγιστης ενδοκυστικής πίεσης με τη φορητή 50,2±9,2 cmH2O, ενώ η μέση τιμή της ενδοκυστικής πίεσης στη φορητή ουροδυναμική ήταν 34,4±5,2 cmH2O. Η μέγιστη κυστεομετρική χωρητικότητα στο σταθερό μηχάνημα ήταν 496,8±234,4ml και δεν υπήρχε καμία απολύτως στατιστική συσχέτιση τόσο του υπολειπόμενου όγκου στη σταθερή και στη φορητή ουροδυναμική όσο και της μέγιστης κυστεομανομετρικής χωρητικότητας στη σταθερή μελέτη με αεριομετρικές παραμέτρους. Η μέση τιμή της ευενδοτότητας των νεοκύστεων υπολογίστηκε σε 42,7±28,5 ml/ cmH2O με την πρώτη αίσθηση να έρχεται στα 244,2 ml, τη φυσιολογική επιθυμία στα 351,9 ml και τη μέγιστη χωρητικότητα ως πόνο και διαφυγή στα 496,8 ml κατά μέσο όρο. Ο μέσος όγκος ούρησης της σταθερής σε σύγκριση με τον αντίστοιχο της φορητής και τον μέσο μέγιστο όγκο ούρησης της τελευταίας ήταν 406ml±210,6 έναντι 204,7 ml ±58,1 (p<0,001) όπως και 406ml±210,6 έναντι 259,9 ml ±77,8 (p=0,001) αντιστοίχως, ενώ οι τιμές μέγιστης ροής ούρων που καταγράφηκαν ήταν 10,2ml/sec±5,2 για το σταθερό και 8,5 ml/sec±2,8 για το φορητό μηχάνημα. Τα ποσοστά της ημερήσιας ακράτειας υπολογίστηκαν 40,6% στη σταθερή και 56,2% στη φορητή ουροδυναμική και της νυκτερινής 87,5% στη φορητή ουροδυναμική. Συμπερασματικά η ορθότοπη ειλεακή νεοκύστη κατά Hautmann διατηρώντας υψηλές τιμές ευενδοτότητας προσαρμόζεται στην αύξηση του όγκου κατά τέλειο τρόπο. Η μεγάλη χρησιμότητα της φορητής ουροδυναμικής μελέτης έγκειται στην αποκάλυψη περιστατικών ημερήσιας και νυκτερινής ακράτειας. Η τελευταία ορίζεται ως ο κυριότερος παράγοντας επηρεασμού της κοινωνικής λειτουργικότητας και της συναισθηματικής ευεξίας των ασθενών που φέρουν ορθότοπη νεοκύστη.
Transmission of US monetary policy to the world economies
Authors: Ευγενίδης Αναστάσιος
Published: August 2021

ΣύνοψηΣτην παρούσα διδακτορική διατριβή, εξετάζεται ο διεθνής μηχανισμός διάδοσης ενός σοκ νομισματικής πολιτικής (στην περίπτωση μας, αύξηση στο κρατικό επιτόκιο) από τις ΗΠΑ στις μεγαλύτερες οικονομίες της Ευρώπης και στις χώρες της Ανατολικής Ασίας. Για τον σκοπό αυτό χρησιμοποιώ ένα FAVAR (Factor Augmented VAR) μοντέλο το οποίο εκτιμώ με τη χρήση στατιστικής κατά Bayes. Σε πρώτο επίπεδο εξετάζονται όλα οι πιθανοί δίαυλοι μετάδοσης (ή κανάλια) μέσα από τους οποίους το σοκ νομισματικής πολιτικής που συμβαίνει στις ΗΠΑ μεταδίδεται στις ξένες οικονομίες. Σε γενικές γραμμές ο μηχανισμός διάδοσης του σοκ κρύβει σημαντικό βαθμό ετερογένειας ανάμεσα στις χώρες. Τα αποτελέσματα δείχνουν ότι το εμπορικό ισοζύγιο δεν είναι ένας πειστικός δίαυλος μετάδοσης για την περιγραφή του σοκ από τις ΗΠΑ στις χώρες της Ανατολικής Ασίας. Περαιτέρω εξέταση του μηχανισμού διάδοσης στην περιοχή αυτή υποδεικνύει ότι το κανάλι της επιρροής μέσω του πλούτου και το κανάλι του παγκόσμιου επιτοκίου εξηγούν σε σημαντικό βαθμό την αρνητική μετάδοση του σοκ στο ΑΕΠ των παρακάτω χωρών: Χονγκ-Κονγκ , Φιλιππίνες και Σιγκαπούρη. Από την άλλη πλευρά, το κανάλι που λειτουργεί μέσω των συναλλαγματικών ισοτιμιών είναι κατάλληλο για την περιγραφή των θετικών επιδράσεων του σοκ στο ΑΕΠ της Κορέας και της Ιαπωνίας. Επιπλέον, οι κεντρικές τράπεζες των χωρών αυτών ανταποκρίνονται σε σημαντικό βαθμό στην αύξηση των επιτοκίων στις ΗΠΑ αυξάνοντας επίσης τα δικά του εγχώρια επιτόκια. Αναφορικά με την Ευρώπη, τα αποτελέσματα υποδεικνύουν καταρχήν, ότι αυτή η ενδογενής αντίδραση των κεντρικών τραπεζών που παρατηρήθηκε σε κάποιες χώρες της Ανατολικής Ασίας, υφίσταται για όλες τις Ευρωπαϊκές χώρες. Αναφορικά με τα υπόλοιπα κανάλια, το κανάλι επιρροής μέσω του πλούτου σε συνδυασμό με το κανάλι των συναλλαγματικών ισοτιμιών είναι αρκετό για να περιγράψει την μετάδοση του σοκ στις χώρες της Ευρώπης. Για την Γερμανία και την Ιταλία πιο συγκεκριμένα, η μείωση που παρατηρείται στο πιστοληπτική ικανότητα και στην κατανάλωση αποκαλύπτουν την σημασία ενός επιπλέον καναλιού, του δίαυλου μετάδοσης μέσω του ισοζυγίου. Σε δεύτερο επίπεδο, η παρούσα διατριβή εξετάζει σε τι βαθμό ο μηχανισμός διάδοσης έχει αλλάξει μέσα στο χρόνο. Για την εξέταση αυτού του γεγονότος εστιάζω σε δύο σημαντικά παγκόσμια φαινόμενα, α) την επίδραση της παγκοσμιοποίησης και β) την σύγχρονή χρηματοπιστωτική κρίση του 2007. Τα αποτελέσματα δείχνουν ότι η επίδραση του σοκ σε όλες τις μεταβλητές, στις περισσότερες ξένες οικονομίες έχει πέσει, κάτω από την επιρροή της παγκοσμιοποίησης. Σε ότι αφορά την κρίση του 2007, τα αποτελέσματα υποδηλώνουν ότι η πλειοψηφία των χωρών τόσο στην Ευρώπη όσο και στην Ανατολική Ασία βιώνουν μία αύξηση στο μέγεθος του σοκ τόσο στις μεταβλητές που είναι σχετικές με το επίπεδο οικονομικής δραστηριότητας, όσο και στους δείκτες τιμών και τις εμπορικές μεταβλητές.
Comparative analysis and evaluation of energy policies that support and enhance investments in renewable energy systems
Authors: Σταμέλου Λύδια
Published: August 2021

Η ταχεία ανάπτυξη τόσο στο ερευνητικό επίπεδο όσο και στο επενδυτικό για τις νέες μεθόδους προϋποθέτει την παρέμβαση του κράτους και μάλιστα με συγκεκριμένο πρόγραμμα στήριξης των ΑΠΕ. Μελετώντας τόσο την βιβλιογραφία όσο και εξετάζοντας τα εμπειρικά δεδομένα απο την πορεία των ΑΠΕ ξεχωριστά ανά κράτος, γίνεται αντιληπτό ότι υπάρχει μια σειρά εργαλείων στήριξης των ΑΠΕ όπου ο εκάστοτε διαφορετικός συνδυασμός δημιουργεί μια διαφορετική πολιτική στήριξης και έχει ξεχωριστά αποτελέσματα. Είναι σύνηθες η κάθε χώρα να υιοθετεί μέτρα τα οποία καλύπτουν και ανταποκρίνονται στις ιδιαιτερότητες της και δεν συσχετίζονται με τα μέτρα των άλλων χωρών. Γεγονός το οποίο συμβάλλει στην δημιουργία μιας σημαντικής βάσης εμπειρικών δεδομένων που μπορούν να ενισχύσουν κάθε ερευνητική ανάλυση.Οριοθετούμε την έρευνα μας στις πολιτικές στήριξης οι οποίες έχουν εφαρμοσθεί για την εγκατάσταση σύγχρονων τεχνολογιών που εκμεταλλεύονται την ηλιακή ενέργεια, δηλαδή των Φωτοβολταϊκών συστημάτων (φ/β). Η ηλιακή ενέργεια είναι μια «σταθερή» πηγή ενέργειας η οποία έχει συγκεντρώσει το ενδιαφέρον πολλών χωρών. Όπως γίνεται αντιληπτό απο την πορεία της τεχνολογικής προόδου η τεχνολογία των φωτοβολταικών εγκαταστάσεων πάρα το γεγονός ότι βαίνει συνεχώς βελτιούμενη, εντούτοις δεν έχει φτάσει στο ανώτερο δυνατό σημείο.
Essays on financial fragility, instability and the macroeconomy
Authors: Νικολαΐδη Μαρία
Published: August 2021

Ο στόχος της διατριβής αυτής είναι η διερεύνηση θεωρητικών και εμπειρικών θεμάτων που αφορούν τη χρηματοπιστωτική ευθραυστότητα και την αστάθεια των σύγχρονων μακροοικονομικών συστημάτων. Η διατριβή αποτελείται από τέσσερα ανεξάρτητα δοκίμια. Στο πρώτο δοκίμιο αναπτύσσεται ένα θεωρητικό δυναμικό μακροοικονομικό υπόδειγμα το οποίο επικεντρώνεται στους μηχανισμούς μέσω των οποίων τα επιθυμητά περιθώρια ασφάλειας των επιχειρήσεων και των τραπεζών δύνανται να επηρεάσουν τη μακροοικονομική επίδοση. Με τη χρήση τεχνικών δυναμικής μαθηματικής ανάλυσης καθώς και προσομοιώσεων αναδεικνύεται ότι η ενδογενής μεταβολή των επιθυμητών περιθωρίων ασφάλειας κατά τη διάρκεια του οικονομικού κύκλου συμβάλλει στη μακροοικονομική αστάθεια. Επιπλέον, επισημαίνεται ο ρόλος της δημοσιονομικής πολιτικής στη σταθεροποίηση του μακροοικονομικού συστήματος. Στο δεύτερο δοκίμιο αναλύονται με τη βοήθεια ενός μακροοικονομικού υποδείγματος αποθεμάτων-ροών (stock-flow consistent model) οι μηχανισμοί μέσω των οποίων η τιτλοποίηση (securitisation) στεγαστικών δανείων και η στασιμότητα των μισθών είναι πιθανόν να οδηγήσουν σε αύξηση της χρηματοπιστωτικής ευθραυστότητας. Τα αποτελέσματα των ασκήσεων προσομοίωσης φανερώνουν ότι η υψηλότερη ανισότητα σε συνδυασμό με την υιοθέτηση χρηματοπιστωτικών πρακτικών υψηλού ρίσκου μπορεί να έχει δυσμενείς επιδράσεις στο μακροοικονομικό σύστημα. Στο τρίτο δοκίμιο προτείνεται ένας νέος δείκτης για τη ρευστότητα του τραπεζικού συστήματος ο οποίος λαμβάνει υπόψη τη διαχρονικά μεταβαλλόμενη ρευστότητα των στοιχείων του ισολογισμού των τραπεζών. Ο συγκεκριμένος δείκτης υπολογίζεται για 12 χώρες της ΟΝΕ. Επιπλέον, στο εν λόγω δοκίμιο διερευνάται για τις χώρες της ΟΝΕ η σχέση ανάμεσα στη μακροοικονομική ευθραυστότητα και στη ρευστότητα του τραπεζικού συστήματος. Τα εμπειρικά ευρήματα δείχνουν ότι σε γενικές γραμμές τα τραπεζικά συστήματα των υπό εξέταση χωρών της ΟΝΕ δεν βελτιώνουν τη ρευστότητά τους όταν η μακροοικονομική ευθραυστότητα αυξάνεται. Στο τέταρτο δοκίμιο κατασκευάζεται ένας δείκτης ρευστότητας για το δημόσιο τομέα της οικονομίας ο οποίος βασίζεται στην ταξίνομηση της χρηματοπιστωτικής κατάστασης των οικονομικών μονάδων που έχει προταθεί από τον Minsky. Ο δείκτης υπολογίζεται για την Ελλάδα την περίοδο 2001-2009. Η ανάλυση των στοιχείων αναδεικνύει την αυξημένη χρηματοπιστωτική ευθραυστότητα του δημόσιου τομέα της Ελλάδας το εν λόγω διάστημα.
Ελληνικά και τουρκικά βιβλία μυθοπλασίας για παιδικό κοινό
Authors: Οζσουέρ Εσρά
Published: August 2021

Ποιος είναι ο εχθρός; Πώς ο κάθε λαός επιλέγει ποιον θα θεωρεί εχθρό του; Πώς το σχολείο, η οικογένεια, η θρησκευτική ιεραρχία, τα μέσα ενημέρωσης, οι πολιτικοί παράγοντες, ο διεθνής περίγυρος, οι διανοούμενοι συμβάλλουν στην διαμόρφωση της κοινής γνώμης και της συλλογικής συνείδησης του κάθε λαού;Για παράδειγμα, κάποιες παροιμίες πολλές φορές πανομοιότυπες και στις δύο γλώσσες αποτελούν παρακαταθήκη και υποσυνείδητα διαμορφώνουν διαχρονικά στερεότυπα. Λόγου χάρη στη τουρκική γλώσσα και παράδοση υπάρχει η παροιμία «Δεν γίνεται φιλία με Έλληνες και γούνα από αρκούδα» (Yunandan dost, ayıdan post olmaz) και η ίδια περίπου παροιμία «Ο Τούρκος δεν πιάνεται φίλος γιατί είναι μπαμπέσης» υπάρχει και στην ελληνική γλώσσα.Ένα άλλο παράδειγμα είναι φράσεις και χαρακτηρισμοί που υπάρχουν και στις δύο γλώσσες και αναφέρονται στο Άλλον. Στα τουρκικά χρησιμοποιείται η έκφραση «ελληνόσπορος» (Yunan Tohumu) που υποδηλώνει του προδότη ο οποίος προδίδει την πατρίδα του. Στην ελληνική γλώσσα χρησιμοποιείται η έκφραση «τουρκόσπορος» με την οποία χαρακτηρίζεται με απαξία αυτός που δεν είναι καθαρός Έλληνας. Ακόμα και μερικές φράσεις, όπως πχ. «Έγινα Τούρκος» που υποδηλώνει αυτόν που όταν θυμώνει χάνει τον έλεγχο των πράξεων του, παραπέμπουν σε στερεότυπα και σε προκαταλήψεις. Και υπάρχουν δεκάδες ανάλογα παραδείγματα. Όλα αυτά αποτελούν ψηφίδες που σχηματίζουν τελικά το ψηφιδωτό το οποίο είναι η εικόνα και τα στερεότυπα που ο κάθε λαός σχηματίζει για τον Άλλο. Όλα αυτά αν και επιφανειακά φαίνονται αθώα και μερικές φορές φαιδρά, δεν είναι πάντα έτσι. Σιγά σιγά δηλητηριάζουν τις συνειδήσεις και δημιουργούν υποσυνείδητα αρνητικές απλουστευμένες εικόνες για τον Απέναντι μετατρέποντας τον σε επικίνδυνο εχθρό.Η διαδικασία αυτή δε είναι πάντα αυθόρμητη. Πολλές φορές είναι κατευθυνόμενη, συνειδητή από ποικίλα συμφέροντα (πολιτικά, στρατιωτικά, οικονομικά, θρησκευτικά) τα οποία για να επωφεληθούν μεταμορφώνονται σε ιστορικά πεπρωμένα και συναισθηματικές επιθυμίες. Εξυπηρετούνται συχνά συγκεκριμένες σκοπιμότητες όπως το να δημιουργηθεί αίσθημα απειλής από τον Άλλο κι έτσι να επιτευχτεί συσπείρωση και εκφοβισμός. Η εικόνα του άλλου είναι ένα σημαντικό θέμα το οποίο μπορεί να εξεταστεί στο δίπολο Τουρκία-Ελλάδα. Η αιτία είναι ότι και οι δύο κοινωνίες ωθούμενες από την ιστορική κληρονομιά τους τοποθετούν η καθεμία τον Απέναντι στον ρόλο του απειλητικού και επικίνδυνου Άλλου. Με άλλα λόγια η Τουρκία και η Ελλάδα για να δημιουργήσουν την εθνική ταυτότητα τους επωφελούνται από την ύπαρξη του Άλλουκαι αυτό το υλοποιούν αντιπαραθέτοντας την εικόνα του Άλλου στον εαυτό τους. Ως αποτέλεσμα αυτής της αντιπαραβολής προκύπτει και η απάντηση στα ερωτήματα, «Ποιος είναι ο Έλληνας;» και «Ποιος είναι ο Τούρκος;»
Η σχέση επιστήμης και πολιτικής στη διαδικασία διαπραγμάτευσης διεθνών περιβαλλοντικών καθεστώτων
Authors: Καΐλης Αλέξανδρος
Published: August 2021

Η διατριβή πραγματεύεται ένα από τα σημαντικότερα ζητήματα που επηρεάζουν, σε μεγάλο βαθμό, την ανάπτυξη, εξέλιξη και τελική έκβαση των διεθνών περιβαλλοντικών διαπραγματεύσεων - τη σχέση επιστήμης και πολιτικής. Ο κύριος στόχος της διατριβής είναι να διερευνήσει, να αξιολογήσει και να ερμηνεύσει βασικές πτυχές της σχέσης επιστήμης και πολιτικής που αναπτύσσεται στη διαπραγματευτική διαδικασία διεθνών περιβαλλοντικών συμφωνιών, μέσα από τη χρήση θεωρητικών προσεγγίσεων και προτάσεων που απορρέουν από σημαντικές θεωρίες των διεθνών διαπραγματεύσεων και τους επιστημονικούς κλάδους της φιλοσοφίας, κοινωνιολογίας και ιστορίας της επιστήμης. Στο πλαίσιο αυτό, τίθενται προς διερεύνηση οι ακόλουθοι επιμέρους στόχοι: α) η εκτίμηση της συνεισφοράς της μεταβλητής-επιστήμη στην ανάπτυξη και λειτουργία των τριών βασικών σταδίων των διεθνών περιβαλλοντικών διαπραγματεύσεων (προ-διαπραγμάτευση, διαπραγμάτευση, επαναδιαπραγμάτευση), β) η διερεύνηση των συνθηκών και προϋποθέσεων στη βάση των οποίων η εν δυνάμει συνεισφορά της μεταβλητής επιστήμης σε μια περιβαλλοντική διαπραγματευτική διαδικασία θα μπορούσε να μετουσιωθεί σε επιρροή στο πλαίσιο της ανάπτυξης των πολυδιάστατων πολιτικών διεργασιών που λαμβάνουν χώρα στην εν λόγω διαπραγμάτευση, γ) ο προσδιορισμός των θεμελιωδών παραγόντων και παραμέτρων που καθορίζουν τον βαθμό και την έκταση της επίδρασης της επιστημονικής εμπειρογνωμοσύνης στη λειτουργία, εξέλιξη και τελική έκβαση μιας διεθνούς περιβαλλοντικής διαπραγμάτευσης, και δ) η ολοκληρωμένη ανάλυση και εκτίμηση της σχέσης επιστήμης και πολιτικής, όπως αυτή αναπτύσσεται και εξελίσσεται στο πλαίσιο της διαπραγματευτικής διαδικασίας ενός συγκεκριμένου διεθνούς περιβαλλοντικού καθεστώτος - του Καθεστώτος σχετικά με την Προστασία της Μεσογείου Θαλάσσης από τη Ρύπανση από Χερσαίες Πηγές και Δραστηριότητες (1980/1996). Τα σημαντικότερα συμπεράσματα της διατριβής έχουν ως εξής: (i) η επιστήμη συνιστά μία από τις σημαντικότερες μεταβλητές των διεθνών περιβαλλοντικών διαπραγματεύσεων, (ii) η επιρροή της μεταβλητής-επιστήμη στη διαπραγματευτική διαδικασία μιας διεθνούς περιβαλλοντικής συμφωνίας εξαρτάται από τη διασύνδεση και αλληλεξάρτηση πολυδιάστατων παραγόντων. Οι παράγοντες αυτοί συνδέονται με: τη φύση και το περιεχόμενο του εκάστοτε επιστημονικού γνωστικού υπόβαθρου που χρησιμοποιείται σε μια διεθνή περιβαλλοντική διαπραγμάτευση, την οργανωτική θεσμική διάρθρωση μιας περιβαλλοντικής διαπραγματευτικής διαδικασίας, τη δυναμική που δύναται να αποκτήσουν σε μια περιβαλλοντική διαπραγμάτευση μια σειρά αρμόδιων διεθνών επιστημονικών και περιβαλλοντικών μη κυβερνητικών οργανισμών, και τις θεμελιώδεις παραμέτρους των πολιτικών διεργασιών μιας διεθνούς περιβαλλοντικής διαπραγμάτευσης, όπως είναι το διευρυμένο νομικό πεδίο αναφοράς ενός υπό διαπραγμάτευση περιβαλλοντικού καθεστώτος, το διευρυμένο διαχειριστικό πλαίσιο της εκάστοτε διαπραγματευτικής διαδικασίας και το πολυδιάστατο γνωστικό της υπόβαθρο.
Σύνθεση και μελέτη συμπλόκων ενώσεων του τανταλίου
Authors: Κοντοθεοδώρου Κωνσταντίνος
Published: August 2021

Σκοπός αυτής της διατριβής είναι να εμβαθύνει στη μελέτη της χημείας των ανόργανων συμπλόκων του Τανταλίου, εξαιρώντας την πληθώρα των οργανομεταλλικών ενώσεων στις οποίες αυτό λαμβάνει μέρος. Η δομή των κεφαλαίων της περιγραφής των συμπλόκων στην παρούσα εργασία θα κατηγοριοποιηθεί σύμφωνα με τους υποκαταστάτες που συμπλέκονται.Αρχικά, μελετήθηκε η επίδραση των δι-υδροξυβενζοϊκών οξέων (DHBA’s) στις αλκόξο ενώσεις [TaCl5-x(OMe)x], που σχηματίζονται με διάλυση του TaCl5 σε MeOH. Tο 2,3DHBA και το 3,4DHBA συμπλέκονται στο μέταλλο, αντικαθιστώντας τερματικές MeO-ομάδες. Παρασκευάστηκαν και μελετήθηκαν σύμπλοκα με τους υποκαταστάτες αυτούς, μεταξύ των οποίων και ενός κρυσταλλικού συμπλόκου με το 2,3DΗΒΑ. Η μελέτη της θερμικής διάσπασης των παραπάνω στερεών στους 500 0C αποδεικνύει το σχηματισμό κάποιου τύπου οξειδίου του μετάλλου, που εμφανίζει σημαντικές ιδιότητες όπως η πορώδης επιφάνεια και η συγκράτηση CO2 στην επιφάνεια του. Από την άλλη πλευρά, με θέρμανση έως τους 900 0C σχηματίζεται το κρυσταλλικό οξείδιο του Τανταλίου, που κρυσταλλώνεται σε ορθορομβική β-μορφή (β-Ta2O5). Παράλληλα, μελετήθηκε η αντίδραση υδρόλυσης του CH3CN προς NH4Cl, παρουσία Ta(V) και 3,4DHBA. Μελετήθηκαν επίσης τα περόξο-σύμπλοκα του Τανταλίου με υποκαταστάτη την 8-υδροξυκινολίνη. Απομονώθηκε και μελετήθηκε ένα υδατοδιαλυτό περόξο-σύμπλοκο με την υδροξυκινολίνη που εμφανίζει ένα ασύζευκτο ηλεκτρόνιο, το οποίο μπορεί να ανάγει το Ta(V) προς Ta(IV). Από την άλλη πλευρά, παρασκευάστηκαν σύμπλοκα με υποκαταστάτη τις μορφές τις ακετυλακετόνης (acacH και acac-). Κάποια από αυτά είναι επίσης υδατοδιαλυτά και έχουν την ίδια τάση αναγωγής του μετάλλου.Η ερευνητική εργασία καταλήγει με τη μελέτη της επίδρασης του ΤaCl5 στο DMSO, κατά την οποία σχηματίζονται και απομονώνονται παράγωγα του μετάλλου. Η περαιτέρω παρατήρηση της αντίδρασης αποδεικνύει το σχηματισμό παραπροϊόντων από τη διάσπαση του DMSO.
Το γυναικείο φύλο στα λογοτεχνικά και αυτοβιογραφικά κείμενα της Πηνελόπης Δέλτα
Authors: Γεωργόπουλος Διονύσιος
Published: August 2021

Το φύλο στα λογοτεχνικά και αυτοβιογραφικά κείμενα της Πηνελόπης Δέλτα τα οποία περιλαμβάνονται στην έρευνα προσεγγίζεται μέσα από τη φεμινιστική αναθεώρηση της οπτικής της κυρίαρχης κουλτούρας για τη συγγραφέα και το έργο της. Η εστίαση της έρευνας σε επιμέρους «βουβές» ιστορίες, διαφορετικές από εκείνες που κυριαρχούν, δίνει τη δυνατότητα να αναδυθούν και να μελετηθούν νέα ζητήματα για το φύλο. Η Δέλτα αξιοποιεί και ταυτόχρονα υπερβαίνει την κυρίαρχη νόρμα. Διοχετεύει σε έναν επιμελημένο λογοτεχνικό λόγο τον προβληματισμό και τις σκέψεις της αναφορικά με τις γυναίκες, διαχειρίζεται όχι μόνο το παιδικό αλλά και το γυναικείο ακροατήριο, στο οποίο απευθύνεται με πρωτοποριακά για την εποχή της μηνύματα.
Μαθαίνοντας πολιτική στα αμφιθέατρα
Authors: Δουκακάρου Μαρία
Published: August 2021

Η διατριβή μελετά φοιτητικές πολιτικές συλλογικότητες. Καταγράφει εθνογραφικά τις διαδικασίες που συντελούν στην συγκρότησή τους και αναδεικνύει τις αντιλήψεις, τις πρακτικές και τις σχέσεις των ανθρώπων που εντάσσονται σε αυτές. Ειδικότερα εστιάζει στη μελέτη δύο διαφορετικών εκδοχών φοιτητικού συναθροίζεσθαι. Μίας πρώτης που οργανώνεται με αναφορά τις κατηγορίες σχήμα/ομάδα, και μίας δεύτερης που προσδιορίζεται μέσα από την έννοια παράταξη. Και οι δύο προσεγγίζονται στη συγκροτησιακή τους διάσταση, ως δυναμικά πεδία παραγωγής διαφορετικών αντιλήψεων για το πολιτικό και ως διαφορετικές και σε μεγάλο βαθμό αντιτιθέμενες εκδοχές πολιτικής πρακτικής. Ταυτόχρονα εξετάζονται οι τρόποι με τους οποίους αυτές εκβάλλουν στο πεδίο της κοινωνικότητας, οργανώνουν και νοηματοδοτούν τις σχέσεις των υποκειμένων. Η έννοια της αυτονομίας, ως λόγος που παράγει και προβληματοποιεί τοποθετήσεις στο πεδίο του πολιτικού και ως πλαίσιο διαχείρισης συνδέσεων ανάμεσα σε διαφορετικές βαθμίδες πολιτικής συμμετοχής βρίσκεται εξαρχής στο επίκεντρο της διατριβής. Σχήματα/ομάδες και παράταξη διαχειρίζονται με τρόπο διαφορετικό τη θέση τους στο εσωτερικό ευρύτερων πλεγμάτων εξουσίας και ως εκ τούτου προωθούν διαφορετικές εκδοχές της αυτονομίας. Στους μεν η αυτονομία ισοδυναμεί με κάλεσμα για αδιαμεσολάβητη πολιτική δράση και πραγματώνεται στα πλαίσια πρακτικών με αντιθεσμικό και αντικρατικό περιεχόμενο. Στους δε η αυτονομία προκύπτει μέσα από την αναγνώριση της σύνδεσης με ευρύτερα πολιτικά πεδία και τη δημιουργία των συνθηκών για μία δυναμική διαχείριση εξουσιών που παράγονται πρωτίστως με αναφορά τον τόπο. Εναλλακτικά προγράμματα ακολουθούνται και στο πεδίο της κοινωνικότητας. Εκεί, σχήμα και ομάδα παρουσιάζονται ως ρευστά πεδία σχέσεων με εξισωτικό περιεχόμενο και αντιιεραρχικο χαρακτήρα, χωρίς ωστόσο αυτό να σημαίνει την απουσία όρων που παράγουν περισσότερο κάθετες μορφές κοινωνικότητας. Η παράταξη αποτελεί κατεξοχήν πλαίσιο ανάδειξης του πολιτικού περιεχόμενου της συνάφειας. Η τελευταία ως μορφή συλλογικότητας παράγεται στα πλαίσια πρακτικών κάθετης κοινωνικότητας και ως τρόπος οργάνωσης των κοινωνικών σχέσεων διέπεται από λογικές έντονης ιεράρχησης.
Συμβολή στη διερεύνηση των μηχανισμών αστοχίας υπολειμματικών εδαφών
Authors: Χατζηγωγός Νικόλαος-Παναγιώτης
Published: August 2021

Τα υπολειμματικά εδάφη δημιουργούνται από την επί τόπου αποσάθρωση των πετρωμάτων και αποτελούν μία μεγάλη κατηγορία εδαφών των οποίων η μηχανική συμπεριφορά διαφέρει της συμπεριφοράς των ιζηματογενών εδαφών. Οι κλιματολογικές, οι τοπογραφικές και οι γεωλογικές συνθήκες μιας περιοχής είναι οι παράγοντες που καθορίζουν τις διαδικασίες αποσάθρωσης και τα προϊόντα της, τα οποία εξαρτώνται από την ορυκτολογική σύσταση και τη δομή του μητρικού πετρώματος. Είναι σημαντικό ότι οι θεωρίες που διέπουν τη μηχανική συμπεριφορά των εδαφών αναπτύχθηκαν βασισμένες στη συμπεριφορά των ιζηματογενών εδαφών και για το λόγο αυτό η εφαρμογή τους στα υπολειμματικά εδάφη οδηγεί σε μη ρεαλιστικές προσεγγίσεις και σε εσφαλμένες εκτιμήσεις.Στα πλαίσια της παρούσας διατριβής διερευνώνται, αξιολογούνται και τελικώς ερμηνεύονται, με την εισαγωγή ενός μοντέλου ανάλυσης ευστάθειας, οι μηχανισμοί αστοχίας που παρατηρήθηκαν σε μια σειρά ανοικτών ορυγμάτων σε υπολειμματικά εδάφη γνευσιακής προέλευσης στην περιοχή της Ασπροβάλτας. Η υπολειμματική δομή του μητρικού πετρώματος, η ορυκτολογική σύσταση των υπολειμματικών εδαφών και οι μεταβολές του βαθμού κορεσμού αποτελούν τους τρεις κύριους παράγοντες με βάση τους οποίους ερμηνεύονται τα αποτελέσματα μιας πλήρους εργαστηριακής έρευνας για τον προσδιορισμό της μηχανικής συμπεριφοράς των εξεταζόμενων γεωυλικών.Στη συνέχεια της εργασίας προτείνεται η εφαρμογή ενός μοντέλου ανάλυσης ευστάθειας πρανών, το οποίο λαμβάνει υπόψη το γεωλογικό μοντέλο αποσάθρωσης, τα μηχανικά χαρακτηριστικά των υπολειμματικών εδαφών όπως προσδιορίστηκαν εργαστηριακά και τη συμπεριφορά τους σε ακόρεστες συνθήκες. Η εφαρμογή του προτεινόμενου μοντέλου περιγράφει ικανοποιητικά το ιστορικό και τη μορφή των αστοχιών των ορυγμάτων της περιοχής έρευνας, συμβάλλοντας στην αντιμετώπιση του δύσκολου προβλήματος της επιλογής των παραμέτρων αντοχής για το σχεδιασμό τεχνικών έργων σε υπολειμματικά εδάφη.
Συμβολή στην μελέτη του ρυθμού αύξησης ανευρίσματος κοιλιακής αορτής και βιοδεικτών σε πειραματόζωα
Authors: Μώρης Δημήτριος-Παρασκευάς
Published: August 2021

Η ανευρυσματική νόσος είναι μία συνεχώς εξελισσόμενη διαδικασία που περιλαμβάνει ολόκληρη την αορτή. Το Ανεύρυσμα Κοιλιακής Αορτής (ΑΚΑ) αποτελεί σημαντικό πρόβλημα εξαιτίας του κινδύνου ρήξης και του υψηλού ποσοστού θανάτων που προκαλεί η ρήξη αυτού. Ενώ και τα μικρά ανευρύσματα μπορεί να οδηγηθούν σε ρήξη, μεγαλύτερο κίνδυνο έχουν τα μεγαλύτερα και γι’ αυτό τον λόγο η πρώιμη και έγκαιρη διάγνωση μέσω screening και η κατάλληλη εκτίμηση και προσδιορισμός ποιων από τα ανευρύσματα έχουν μεγαλύτερη πιθανότητα για ρήξη, αποτελούν τα κλειδιά για την διαχείριση και την έρευνα πάνω στα ΑΚΑ. Δυστυχώς δεν υπάρχουν προς το παρόν ειδικοί εργαστηριακοί δείκτες που θα έδιναν την δυνατότητα διάκρισης των ασθενών με ανεύρυσμα σε σχέση με τον υγιή πληθυσμό. Στόχος του παρόντος πειράματος είναι να παρουσιάσει και να αναλύσει την εξ αντικειμένου, αδήριτη ανάγκη για τον προσδιορισμό και την διαμόρφωση εκείνων των βιοδεικτών που θα περιγράφουν με αξιοπιστία, την βιολογική συμπεριφορά και φυσική ιστορία (παθογένεση, αύξηση και ρήξη) του ΑΚΑ.
Design and development of a fuel cell system (PEM type) - water electrolysis type PEM
Authors: Τζορμπατζόγλου Φωτεινή
Published: August 2021

Tο θέμα της διδακτορικής διατριβής αφορά στη μελέτη φθηνών ηλεκτροκαταλυτών με βάση το παλλάδιο Πιο συγκεκριμένα, στο πρώτο μέρος της παρούσας διδακτορικής διατριβής, διεξήχθη βιβλιογραφική ανασκόπηση με σκοπό να προσδιοριστούν οι πιο αποτελεσματικοί ηλεκτροκαταλύτες για τις αντιδράσεις οξείδωσης του υδρογόνου και την αντίδραση αναγωγής του οξυγόνου (HOR & ORR). Για το σκοπό αυτό, αρχικά παρασκευάστηκε, χαρακτηρίστηκε φυσικοχημικά και ηλεκτροχημικά μια σειρά διμεταλλικών καταλυτών με βάση το παλλάδιο, PdxRhy/ Vulcan XC-72, PdxIry / Vulcan XC-72 με ατομική αναλογία (x,y = 3:1, 1:1, 1:3) και PdPt (97:3, 98:2, 99:1), ενώ οι τελευταίοι μελετήθηκαν σε ρόλο ανόδου σε κυψέλη καυσίμου πρωτονιακής μεμβράνης (PEMFCs). Στο δεύτερο μέρος οι ηλεκτροκαταλύτες που δεν περιείχαν λευκόχρυσο, χρησιμοποιήθηκαν σε ρόλο καθόδου σε μία ηλεκτροχημική κυψέλη ηλεκτρόλυσης για την παραγωγή υδρογόνου.
Μελέτη της ανθεκτικότητας των κουνουπιών σε σκευάσματα που χρησιμοποιούνται για την καταπολέμησή τους στην Ελλάδα
Authors: Κιούλος Ηλίας
Published: August 2021

In the present study I investigated the insecticide resistance status of two medically important mosquito species Culex pipiens and Aedes albopictus collected from Greece. At first, the resistance status of thirteen Cx. pipiens populations from five regional units in Greece over a three years period was examined, against four insecticides used for its control. Bioassays demonstrated susceptibility of most populations to all insecticides, except temephos in some regions. We also monitored the frequency of the pyrethroid target site resistance mutations L1014F (kdr), as well as the G119S and F290V in the Ace1 gene. Ace1 insensitivity mutations were found at low frequencies and always in heterozygocity. However, the frequency of kdr pyrethroid resistance mutations was higher (up to 63% in Thessaloniki). Concerning ―Asian mosquito tiger‖ Ae. albopictus eggs were collected with oviposition traps from two different localities (Corfu, first species’ site of introduction in Greece and Rizoupoli, first detection site in capital city of Athens). Larvae and adult mosquitoes were tested in the lab using all registered products in Greece for mosquito control according to WHO guidelines. Population from Rizoupoli – Athens showed high resistance to temephos. Resistant Ratio (RR50=8,83) were high compared to other available data from literature. Additionally adult mosquitoes from the same population showed reduced LT50 when exposed to deltamethrin standard impregnated papers from WHO. Athens’ population were further selected in the laboratory for 10-generation and the molecular mechanism of resistance to temephos, was examined. Elevated esterases were implicated in the temephos resistance phenotype of Ae. albopictus. Finally, we have genetically characterized the composition of Cx. pipiens (pipiens and molestus). Samples were collected during the 2010 outbreak from the region of Thessaloniki, where WNV cases occurred, and from the region Schinias-Marathonas, with no reported cases at the time. Information on bird fauna was also obtained for the two regions. Application of genetic diagnostic tools revealed the presence of hybrids in Thessaloniki and suggested a great receptivity for the establishment of WNV zoonotic cycles.
Ανάπτυξη πολυκριτηριακού συστήματος ψηφιακής διαχείρισης αξιόλογων κτηρίων και συνόλων με βάση δεδομένων και GIS
Authors: Χατζηγρηγορίου Παύλος
Published: August 2021

Η παρούσα έρευνα έχει ως στόχο και ταυτόχρονα ως αποτέλεσμα την ανάπτυξη ενός πολυκριτηριακού συστήματος διαχείρισης των ιστορικών κτηρίων και συνόλων με εφαρμογή στο νεοκλασικό ιστορικό τόπο της Ερμούπολης. […]
LDPC codes
Authors: Μάχντι Αχμέντ
Published: August 2021

Στα ψηφιακά συστήματα, η πληροφορία κωδικοποιείται σε ακολουθίες από 0και 1, που αντιστοιχούν στις δύο δυνατές καταστάσεις των τρανζίστορ, on - off, τα οποία λειτουργούν ως διακόπτες. Το πλεονέκτημα αυτό έχει επιφέρει σημαντικέςαλλαγές στον τρόπο επεξεργασίας της πληροφορίας. Η πληροφορία στη φύση παρουσιάζεται αποκλειατικά σε αναλογική μορφή, καθώς ο άνθρωπος μόνο αναλογικάσήματα μπορεί να αντιληφθεί. ´Ετσι λοιπόν, τα αναλογικά δεδομένα πρέπει να ψη-φιοποιηθούν, να μετατραπούν δηλαδή σε ακολουθίες από 0 και 1, ώστε ο δέκτης ναμην είναι υποχρεωμένος να κάνει μία εκτίμηση των άπειρων τιμών ενός αναλογικούσήματος, αλλά απλά να πάρει μία απόφαση μεταξύ των δύο διακριτών τιμών γιακάθε σήμα, 0 ή 1. Η διαδικασία αυτή καθιστά τα ψηφιακά σήματα πιο αξιόπισταγια τη μετάδοση πληροφορίας σε ένα ενθόρυβο περιβάλλον, καθώς μπορούν να ανι-χνεύονται σχεδόν τέλεια, όταν το επίπεδο του ϑορύβου δεν είναι ιδιαίτερα υψηλό,πράγμα που επιτρέπει την ανάκτηση των ψηφιακών στοιχείων, και μέσω των τεχνι-κών διόρθωσης λαθών είναι δυνατή η διόρθωση σφαλμάτων που συμβαίνουν κατά τημετάδοση.Η διατριβή επικεντρώνεται στην κατασκευή αποδοτικών κωδίκων LDPC και στη μελέτη της κωδικοποίησης για κώδικες LDPC. Συγκεκριμένα, στην παρούσα διατριβήακολουθείται μια σχεδιαστική μεθοδολογία βασισμένη στην από κοινού κατασκευήκαι υλοποίηση σε υλικό των κωδίκων LDPC και των κωδικοποιητών, αντίστοιχα.Στόχος είναι να αναπτυχθούν μεθοδολογίες κατασκευής κωδίκων LDPC με μεγάληικανότητα διόρθωσης λαθών, ιδιαίτερα σε χαμηλό BER , οι οποίοι ικανοποιούν προδιαγραφές συγκεκριμένων εφαρμογών, αλλά και να είναι κατάλληλοι για χρήση και σε άλλες εφαρμογές με παρόμοιες απαιτήσεις σε διορθωτική ικανότητα. Ταυτοχρόνως, υλοποιούνται σε υλικό διάφορες αρχιτεκτονικές κωδικοποιητών, οι οποίες επίσης ικανοποιούν ένα αρκετά μέγαλο εύρος από προδιαγραφές αρχιτεκτονικών, όπως υψηλό ρυθμό επεξεργασίας και μετάδοσης δεδομένων (Throughput rate), της τάξεως των πολλών Gbps, χαμηλή χρονική πολυπλοκότητα με μικρή επιφάνεια των κυκλωμάτων VLSI, χρήση μικρών μνημών και χαμηλή κατανάλωση ισχύος, αλλά και υποστήριξη κωδικοποίησης κωδίκων με πολλαπλούς ρυθμούς χρησιμοποιώντας είτε ένα μόνο κώδικα από τον οποίο παράγονται και άλλοι κώδικες με διαφορετικούς ρυθμούς, είτε χρησιμοποιώντας πολλούς κώδικες, ο καθένας από τους οποίουςυποστηρίζει ένα συγκεκριμένο ρυθμό. Στα πλαίσια της διατριβής, μελετούνται τα προβλήματα και η πολυπλοκότητα κωδικοποίησης κωδίκων LDPC μαζί με την διορθωτική ικανότητά τους. ´Εμφαση δίνεται στη κατασκευή και υλοποίηση των κωδίκων που ανήκουν στη κατηγορίατων QC-LDPC.